Diari Oficial de la Generalitat Valenciana


Sumari del DOGV 3294, del 27-07-1998 (1998/6314)

ORDRE de 21 de juliol de 1998, de la Conselleria de Presidència, per la qual es convoca el concurs públic per a la concessió del servei públic de radiodifusió sonora, en ones mètriques amb modulació de freqüència, de caràcter comercial, en la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3294

Data del DOGV
:   27-07-1998

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   1998/6314


Data del document
:   21-07-1998

Organisme emissor
:   Conselleria de Presidència

Tipus de document
:   Ordre

Anàlisi jurídica

ORDRE de 21 de juliol de 1998, de la Conselleria de Presidència, per la qual es convoca el concurs públic per a la concessió del servei públic de radiodifusió sonora, en ones mètriques amb modulació de freqüència, de caràcter comercial, en la Comunitat Valenciana. [1998/X6314]
  
D'acord amb allò que disposa l'article 9 del Decret 38/1998, de 31 de març, del Govern Valencià, pel que s'estableix el règim de concessió d'emissores de radiodifusió sonora, en ones mètriques amb modulació de freqüència i d'inscripció d'aquestes en el Registre de concessionaris, vinc a convocar el següent concurs i a aprovar plec de clàusules administratives particulars que el regeixen:
  
1. Entitat adjudicadora
  
a) Organisme: Generalitat Valenciana.
  
a.1. Adjudicació provisional: conseller de Presidència.
  
a.2. Adjudicació definitiva: Govern Valencià.
  
b) Dependència que tramita l'expedient: Direcció General de Comunicació. c/ de Cavallers, 9. 46890 València. Tel. 44 168 35 64 i 96 386 35 42. Fax 96 386 61 03.
  
c) Núm. d'expedient: FM 1/98.
  
2. Objecte del contracte
  
L'atorgament en règim de concessió administrativa de la gestió del servei públic de radiodifusió sonora, en ones mètriques amb modulació de freqüència de caràcter comercial, en la Comunitat Valenciana, en les ubicacions i amb les característiques tècniques que s'indiquen en l'annex.
  
3. Tramitació, procediment i forma d'adjudicació
  
a) Tramitació: ordinària
  
b) Procediment: obert.
  
c) Forma d'adjudicació: concurs.
  
4. Pressupost base de licitació o cànon d'explotació
  
Import total: sense quantia.
  
5. Garanties
  
a) Provisional: en funció de la següent taula:
  
PRA (watts) Garantia (pessetes)
  
1000, 1200 i 1513 279.097
  
4000, 6000 i 8000 1.000.000
  
20.000 1.500.000
  
b) Definitiva: en funció de la següent taula:
  
PRA (watts) Garantia (pessetes)
  
1000, 1200 i 2000 1.000.000
  
4000, 6000 i 8000 2.000.000
  
20.000 3.000.000
  
6. Obtenció de documentació i informació
  
a) Documentació: el plec de clàusules administratives estarà a disposició dels licitadors durant el termini de presentació de sol·licituds en l'horari normal d'oficines en el Servei de Comunicació, Direcció General de Comunicació, carrer de Cavallers, 9, 46841 València, en la Delegació Territorial del Govern Valencià a Alacant, Conselleria de Presidència, passeig Dr. Gadea, 10, 03291 Alacant, i en la Delegació Territorial del Govern Valencià a Castelló, a la Conselleria de Presidència, carrer Major 78, 12118 Castelló de la Plana.
  
b) Informació administrativa i tècnica.
  
Servei de Comunicació. Direcció General de Comunicació.
  
Carrer de Cavallers, 9
  
46784 València
  
Telèfons: 96 386 36 44 i 96 386 35 42.
  
Fax: 96 386 61 03.
  
7. Requisits específics del contractista
  
Els requisits específics que han de reunir els contractistes són els que s'especifiquen en el punt 7 del plec de clàusules administratives particulars.
  
8. Presentació d'ofertes o de sol·licituds de participació
  
a) Data límit de presentació: el termini de presentació de proposicions finalitzarà a les 14 hores del dia 7 de setembre de 1998.
  
b) Documentació que integrarà les ofertes: la documentació a presentar serà l'establida en la base 8 del plec de clàusules administratives particulars.
  
c) Lloc de presentació: les proposicions es presentaran en tres sobres, numerats amb els números 1, 2 i 3, tancats i signats pel propi licitador o persona que el represente, fent constar en cadascú d'ells el seu respectiu contingut (sobre núm. 1: Documentació Administrativa; sobre núm. 2: Oferta Tècnica, i sobre núm. 3: Documentació Complementària). A més a més, s'indicarà en cadascun d'ells el nombre de concessió de l'emissora, segons s'indica en l'annex, la localitat i la freqüència d'aquesta. Aquests sobres, dirigits a la Direcció General de Comunicació, es presentaran en el Registre General de la Conselleria de Presidència, carrer Historiador Chabàs, 2, 46569 València.
  
També podran presentar-se proposicions en la forma indicada en l'article 100, del Reglament General de Contractació.
  
9. Obertura d'ofertes
  
L'obertura dels sobres 2 i 3, contenint l'oferta tècnica i documentació complementària, es realitzarà en acte públic, per la Taula de Valoració, a les 12 hores del dia 22 de setembre de 1998, als locals de la Universitat Internacional Menéndez Pelayo, Palau de Pineda, plaça del Carme, 4, 46156 València.
  
València, 21 de juliol de 1998
  
El conseller de Presidència,